b'\n_START_ARTICLE_\nNettomaterialprodukt\n_START_PARAGRAPH_\nNettomaterialprodukt (NMP) var en makro\xc3\xb8konomisk indikator for vekst i nasjonalregnskapet i kommunistiske stater. I motsetning til BNP s\xc3\xa5 ekskluderer NMP flesteparten av tjenesteytende bransjer. NMP-systemet ble lansert i Sovjetunionen i 1920-\xc3\xa5rene, og var i bruk i nasjonalregnskap i Sovjetunionen og COMECON-landene frem til 1990. NMP-systemet var ogs\xc3\xa5 i bruk i Kina mellom 1952 og 1992. Cuba og Nord-Korea kalkulerer gjerne b\xc3\xa5de BNP og NMP.'